Despatch veerpyltjieman wéér | News24
Despatch veerpyltjieman wéér
;Christo Meiring van Despatch gaan vir die 25ste keer in sy lewe Suid-Afrika by 'n internasionale veerpyltjiekampioenskappe verteenwoordig. Hy het reeds 4 wêreldbekers ook agter die rug. Foto:HEILIE COMBRINCK
Daar is min veerpyltjiespelers in die land wat kan spog met die mylpaal om vir die 38ste jaar hul provinsie te verteenwoordig by 'n nasionale veerpyltjiekampioenskap.
Despatcher Christo Meiring kan. Hy het die OP vanjaar vir die 38ste jaar verteenwoordig tydens die nasionale kampioenskappe wat in Durban gehou is. Daarby is dit ook sy 25ste keer dat hy vir die Proteas, Suid-Afrika se nasionale veerpyltjiespan, gekies is.
Meiring is die enigste OP speler wat in dié span ingesluit is wat volgende jaar aan die Sone 6 kampioenskap in Botswana gaan meeding. Die res van die span bestaan uit twee WP-spelers, twee van Gauteng en een van KwaZulu-Natal.
Hy is 'n gedugte teenstander met 'n dodelike stil hand en skerp oog en daarom het hy ook die voorreg geniet om aan vier wêreldkampioenskappe deel te neem.
In die laaste wêreldkampioenskappe drie jaar gelede in Kanada, het Meiring en sy dubbelsmaat Tinus Grobler van WP in die finaal die knie moes buig en het naelskraap die titel as die wêreld se bestes gemis.